Vita:Házi egér

message: Heltai Gáspár mek: Két egérről
Egy egér útra indula, és az úton előtalála egy mezői egeret. És köszene a házi egérnek, és behívá az ő házacskába, és jól kezdé ott tartani makkal, diúval, árpával etc., annak utána békével elbocsátá őtet. Midőn a házi egér dolgát elvégezte volna, betérvén a mezői egérhöz, elhívá azt vendégségbe házához. És hazajutván bevivé egy pincébe, ahol mindenféle eleség vala, és mondá: "Ídes barátom, vígan lakjál! Egyél, ím látod, hogy minden elég vagyon. Efféle jó eleséggel lakom én mindenkor." Mondá a mezői egér: "Bezzeg jól vagyon dolgod." Mikoron legjobb lakásban volnának, eljuta a kolcsár, és zörgéssel meg kezdé az ajtót nyitogatni. Megijedvén az egerek, elkezdének futni. A házi egér befutamék az ő szokott lyikába, de a mezői egér, nem tudván semmi lyikot, ide s tova kezde futni, és csak alég szaladhata el. Midőn a kolcsár elment volna, és az ajtót beszegözte volna, eljöve a házi egér, és előhívá a mezői egeret, és mondá: "Mit bánkódol e kevés futásért? Lám megijedtél. Légy vígan. Egyél a jó eledelbe." Felelé az: "Ámbátor tied legyen a jó eledel és nagy uraság. Lakjál vígan, ha meg nem rettent a mindennapi veszedelem. Én azt akarnám, hogy otthon volnék. Ott, noha nincsen külemb-külembféle drága eledelem, de békességesen élek, és minden rettegés nélkül vagyok. Félelem nélkül eszem a keveset, ami énnékem vagyon; senki nem háborgat, sem kerget. Te kedig mindenkor rettegsz, mindenkoron félelmes szüved vagyon; ím a háznak minden szurdékában egérfogó vagyon. A sok macskának nincsen száma, ki imide, ki amoda kerget. Nyughatatlan dolog a te dolgod. Ez okaért elbúcsúzom tőled" etc.
OsvátA.
thread_title: Untitled

message: Az elterjedési ábra egy nem jó minőségű piros színű világtérkép. Szerintem ki kéne venni. Föld-lét vita 2010. augusztus 30., 18:28 (CEST)
Tehát ez kb. így nézhet még ki.Föld-lét vita 2010. augusztus 30., 18:31 (CEST)
Pedig most tettem. Én úgy tudom, hogy az egész világon elterjedt, bár lehet, hogy tévedek.DenesFeri vita 2010. augusztus 30., 18:32 (CEST)
Ha szól más is, akkor kicserélem. DenesFeri vita 2010. augusztus 30., 18:35 (CEST)
Látom, már levetted. DenesFeri vita 2010. augusztus 30., 18:37 (CEST)
Valamennyire a rágcsálókkal foglalkoztam, a házi egér nagyon elterjedt, de bizonyos belső trópusi és hideg éghajlatokon, emberi települések hiányában nem fordul elő, mint ahogy egyes nagyobb szigetekre el sem jutott, másokról kiírtották, a jéggel borított szárazföldeken sem található, ellentétben a térképpel.  Sztem a IUCN térképe amit megadtam jó. Föld-lét vita 2010. augusztus 30., 18:45 (CEST)
Annyi pontosítás, hogy a IUCN a kevés előfordulást nem jelzi. Ha azokat az országokat jelöljük pirossal, ahol észlelték, akkor a térképed teljesen helytálló, mert a világ összes országában megtalálható. Ilyen szempontból vissza lehet tenni, de nem így szokás ábrázolni, mert pl. Szibéria nagy részén egyáltalán nem található meg, ugyanígy a Szahara, Grönland, Kanada, az Amazonas esőerdő hatalmas területein esélyed sincs találkozni vele. Ha gondolod tedd vissza, egyik térkép sem teljesen jó, és nem is hiszem, hogy lehet. Föld-lét vita 2010. augusztus 30., 19:13 (CEST)
Hát engem nem is az zavar, hogy melyik térkép van ott. Hanem lent, a kategóriák legyenek jól. Vegyek ki belőlük néhányat? DenesFeri vita 2010. augusztus 31., 12:44 (CEST)
Hát látom van pár piros link. Ezeket vagy létre kéne hozni, vagy javítani az esetleges elírásokat. A világ összes országában megtalálható, ez kétségtelen.
Ott van pl. a vándorpatkány térképe. Bár biztosan valamelyest elnagyolt (az ilyen globális és invazív fajoknál ez már csak így van) de teljesen megfelelő, mert a patkány távolabb is megél az embertől, mint a házi egér, és a térkép Grönland stb. területeit viszont fehéren hagyja, ami megfelel a valóságnak. Föld-lét vita 2010. augusztus 31., 13:53 (CEST)
thread_title:  Elterjedés 

message: A „Mammal Species of the World” szerint ezek a házi egér alfajai:
*Mus (Mus) musculus musculus
*Mus (Mus) musculus bactrianus
*Mus (Mus) musculus castaneus
*Mus (Mus) musculus domesticus
*Mus (Mus) musculus gentilulus
*http://www.bucknell.edu/msw3/browse.asp?id=13001562 - Mammal Species of the World. Don E. Wilson & DeeAnn M. Reeder (editors). 2005. Mammal Species of the World. A Taxonomic and Geographic Reference (3rd ed).
A forrásban az alfajoknak rengeteg szinonimái vannak. Ezek az alfajok megvannak a szócikkben is, de egyéb magyarázatokkal. Úgyhogy ne „zavarjam” az eddigi változatot, e forrás allfajait a vitalapra írom. Egy nálam okosabb csinálja meg jobban. DenesFeri vita 2010. november 24., 16:33 (CET)
thread_title:  Alfajai